Vrou se ontbinde lyk gevindArgieffoto Die 32-jarige kêrel van ŉ vrou van Lephalale (Ellisras) verskyn Maandag in die hof nadat haar ontbinde liggaam oor die naweek gevind is. Lt.kol. Moatshe Ngoepe, provinsiale polisiewoordvoerder, het gesê inwoners het op die vrou, Catherine Mokobe (34), se liggaam in ŉ veld naby die Shongwane-nedersetting buite Lephalale afgekom en die polisie ontbied. “Haar liggaam was reeds in ŉ fase van ontbinding. Sy was nooit voor die gru-vonds as vermis aangemeld nie,” het Ngoepe gesê. Hy het gesê die motief vir haar moord is onbekend, maar hou moontlik verband met huishoudelike geweld. “Nadere ondersoek sal egter gedoen word om dit vas te stel.” Haar kêrel is in verband met haar moord in hegtenis geneem. Hy moet in die Mokerong-landdroshof op aanklag van moord verskyn.